Presiden Pro Tempore Senat Amerika Syarikat

Presiden Pro Tempore Senat Amerika Syarikat atau singkatan "PPT" (Bahasa Inggeris: President Pro Tempore of the United States Senate) ialah jawatan kedua tertinggi di Senat Amerika Syarikat setelah Presiden Senat. Kebiasaannya, jawatan ini dipegang oleh Senator paling kanan daripada pecahan majoriti di Senat. Presiden pro tempore menjalankan tugas Presiden Senat yang dijawat oleh Naib Presiden Amerika Syarikat.

Presiden pro tempore emeritus 

Sejak tahun 2001, jawatan kehormat presiden pro tempore emeritus telah diberikan kepada mana-mana senator dari parti minoriti yang telah berkhidmat sebagai presiden pro tempore. Jawatan ini telah disandang oleh Strom Thurmond (R-South Carolina) (2001–2003), Robert Byrd (D-West Virginia) (2003–2007), Ted Stevens (R-Alaska) (2007–2009), Patrick Leahy (D-Vermont) (2015–2021) dan Chuck Grassley (R-Iowa) (2021-kini). Dari tahun 2009 hingga 2015, tiada senator yang memenuhi kelayakan untuk jawatan ini.

Kedudukan ini dicipta untuk Thurmond apabila Parti Demokrat mendapat semula majoriti di Senat pada Jun 2001. Dengan perubahan kawalan parti, Robert Byrd (D-West Virginia) menggantikan Thurmond sebagai presiden pro tempore, menuntut kembali jawatan yang sebelumnya dipegangnya dari tahun 1989 hingga 1995 dan sementar pada Januari 2001. Pengunduran diri Thurmond dari Senat pada 3 Januari 2003, bertepatan dengan perubahan dari kawalan Demokrat ke Republikan, menjadikan Stevens presiden pro tempore dan Byrd presiden kedua pro tempore emeritus. Byrd kembali sebagai presiden pro tempore dan Stevens menjadi presiden pro tempore emeritus ketiga, ketika Demokrat menguasai Senat pada tahun 2007. Walaupun presiden pro tempore emeritus tidak memiliki tugas rasmi, beliau berhak mendapat peningkatan staf dan menasihati pemimpin parti mengenai fungsi Senat.

Bajet anggaran yang disertakan jawatan tersebut dihapus menjelang akhir Kongres ke-113, sejurus sebelum Patrick Leahy mengambil alih selepas kekosongan selama enam tahun.

Lihat juga 
 Senat Amerika Syarikat
 Naib Presiden Amerika Syarikat
 Perlembagaan Amerika Syarikat

Rujukan

Pautan luar 
 

Senat Amerika Syarikat